Muzikinė dvikova - Justinas Jarutis prieš Gjan
2024-04-05 20:00 (Europe/Helsinki) | Šiaulių arena
Po ketverių metų pertraukos, RED BULL SOUNDCLASH muzikantų dvikova sugrįžta. Šįkart čia susikaus Justinas Jarutis ir GJan. Abu atlikėjai kepa vieną hitą po kito, renka milijonus perklausų ir turi būrius aistringų fanų.
O fanai čia yra itin svarbūs, nes dvikovos laimėtoją nulems būtent jie. Koncerto erdvėje įrengti garso matuokliai po kiekvieno atlikėjo pasirodymo matuos ovacijų sukeltą triukšmą – ir laimės tas atlikėjas, kurio fanai bus triukšmingesni.
Dvikovą sudarys ketvertas raundų. Pirmasis – PERDAINAVIMAS. Jo metu atlikėjai atlieka jiems abiems parinkto bendro kūrinio savo koverius. Antrasis – PERĖMIMAS. Atlikėjui pradėjus dainuoti savo gabalą, jį užbaigia oponentas. Trečiasis – SUSIRĖMIMAS. Tai visad stebinantis raundas, mat abu atlikėjai atlieka po tris savo kūrinius… netikėtuose, jų įprastos kūrybos žanrus perlipančiose aranžuotėse. Galiausiai – KVIESTINIS SVEČIAS. Kaip supratote, atlikėjai traukia kozirius – kviestines žvaigždes, su kuriomis atlieka bendrus kūrinius.
Tai – daugiau nei tik koncertas, tai – unikali muzikinė patirtis nepanaši į jokį kitą koncertą pasaulyje. Tad įrodykite, kad jūsų mylimas atlikėjas nusipelnė pergalės.

Respublikinis vyresniųjų liaudiškų šokių festivalis „Šokio sūkury 2024“
2024-04-06 15:00 - 17:00 | Šiaulių kultūros centro Didžioji koncertų salė (Aušros al. 31)
Balandžio 6 d. 15 val. Šiaulių kultūros centre vyks respublikinis vyresniųjų liaudiškų šokių festivalis „Šokio sūkury 2024“.
Dalyvauja VšĮ „Šermukšnio kekė“, vyresniųjų liaudiškų šokių grupė „Šermukšnis“ (meno vad. Indrė Šerpytienė, vad. Evaldas Račkauskas), Šiaulių kultūros centro liaudiškų šokių grupė „Vajaunas“ (meno vad. Romualdas Laugalis), Plungės kultūros centro vyresniųjų liaudiškų šokių ansamblis „Suvartukas“ (vad. I. Baltikauskaitė), Šiaulių kultūros centro liaudiškų šokių ansamblis „Kalatinis“ (men. vad. Indrė Šerpytienė ir Evaldas Račkauskas), Pasvalio kultūros centro Ustukių skyriaus vyresniųjų liaudiškų šokių kolektyvas „Šėltinis“ (vad. N. Sakalauskienė), Biržų kultūros centro vyresniųjų liaudiškų šokių grupė „Verpetas“ (vad. D. Kalkienė), Panevėžio kultūros centro vyresniųjų liaudiškų šokių kolektyvas „Miestelėnai“ (vad. J. Nagrockis).
Renginio trukmė: ~1 val. 30 min.

Velykėlės
2024-04-07 12:00 | Žaliūkių vėjo malūnas
Balandžio 7 d., sekmadienį, 12 val. Žaliūkių malūnininko sodyboje (Architektų g. 73, Šiauliai) vyks tradicinė Atvelykio šventė – Velykėlės.
Susirinkusiųjų lauks Velykės apsilankymas, margučių ridenimas, gražiausių margučių rinkimas ir apdovanojimas, Velykėlių kiaušinienės kepimas ir skanavimas, edukaciniai užsiėmimai, šokiai, liaudiški žaidimai, varžytuvės, sūpuoklės, prizai ir siurprizai.

Dalyvauja:
Šiaulių „Juventos“ progimnazijos 2 C klasės lalauninkai, vad. Eglė Baranauskienė.
Šiaulių Gegužių progimnazijos kolektyvai:
„GASUŽIS“, vad. Rosita Kalinienė ir Gendvydas Karpavičius,
„ČIUTULIS“, vad. Rima Šereivienė,
„JUOSTINAS“, vad. Edita Montvilienė,
„UPYNIKĖ“, vad. Daiva Virakienė.

Įėjimas nemokamas.

Koncertas „Baletijos karalystė. Šokių mokykla“ su Šiaulių kultūros centro choreografijos studija „Impresija“
2024-04-08 18:00 | Šiaulių kultūros centro Pramogų salė „Maksas“ (Aušros al. 31)
Balandžio 8 d. 18 val. Šiaulių kultūros centre vyks koncertas „Baletijos karalystė. Šokių mokykla“ su Šiaulių kultūros centro choreografijos studija „Impresija“ (meno vad. Inga Širvienė).
Baletijos karalystėje išaušo dar viena šviesi, saulėta, kupina džiaugsmo ir neapsakomo grožio diena. Niekas net neprisiminė negandų ir tamsumų, kurios rodos tik ką buvo apgaubusios nuostabiąją Baletijos karalystę.
Visas blogis slinko vis tolyn, tolyn, tolyn…
Baletijos karalystės Šokių mokykloje gyvenimas virte virė.
Vieni bėgo, kiti matavosi repeticijų rūbus, treti prie veidrodžių bandė prisiminti sudėtingiausias šokių pozicijas. Visi Baletijos karalystės Šokių mokyklos mokiniai puikiai žinojo, kad norint keliauti savo troškimų ir svajonių link, reikia nugalėti visas negandas ir įdėti labai daug pastangų.
Na, o dabar kviečiame jus tyliai praskleisti sunkias, raudono aksomo užuolaidas ir akies krašteliu žvilgtelėti, kaip sekasi nuostabios Baletijos karalystės šokėjams keliauti savo tikslo link.
Renginio trukmė: ~1 val.

Istorinė absurdo komedija „1410. Valanda prieš mūšį“
2024-04-10 18:00 | Šiaulių kultūros centro Didžioji koncertų salė (Aušros al. 31)
Ėjo tūkstantis keturi šimtai dešimtieji Kristaus metai. Liepos penkioliktąją, antradienį, penkiasdešimt tūkstančių nesipraususių vyrų išsirikiavo lemiamam mūšiui prie Griunfeldo kaimelio.

Visi… beveik visi… Ta prasme, VISI! Išskyrus du.

Tie du, likus valandai iki susirėmimo, vienodai stipriai suprato, kad nenori eiti į anas negailestingas kautynes, šiandien mums geriau žinomas „Žalgirio“ mūšio vardu.

Vienas jų – Skomantas – tikras užsispyręs žemaitis, užaugintas motinos meškos. Visą gyvenimą praleidęs miškuose ir pelkėse.

Kitas, pagal paskutinę madą šaukiamas Justeniu, gyvena Vilniuje (kartą buvo išvykęs į Prahą). Tėvas dirbo valdišką darbą pas Kęstutį, motina – lenkė.

Pažvelgęs į abu, rastum daugiau skirtumų nei panašumo.

Bet… per tą paskutinę emocijų kupiną valandą įvyks tektoninis šių asmenybių pasaulėžiūros lūžis. Trumpalaikis, bet visiškas lietuvių genetinio kodo susivienijimas.

Paskutinės valandos iki „Žalgirio“ mūšio atkūrimas su geriausiais Lietuvos komikais – istorinė absurdo komedija „1410. Valanda prieš mūšį“.

Režisierius – Antanas Obcarskas
Dailininkas – Vitalis Čepkauskas

Skomantas – Mantas Stonkus
Justenis – Justinas Jankevičius
Ūdrys – Vanilla Killa B

Renginio trukmė: ~1.20 val.

Evaldo Jasaičio „stand up“ pasirodymas „Svajonių jaunikis“
2024-04-11 20:00 | Šiaulių kultūros centro Kamerinė salė (Aušros al. 31)
Po sėkmingo „Tobulas tėvas“ „stand up“ turo, Evaldas susitaupė pinigų ir sugebėjo pasipiršti. Dabar likęs be pinigų ir šiek tiek abejodamas savo pasirinkimais, jis išsiruošia į paskutinį turą kaip laisvas, jaunas ir civilinės metrikacijos saitų neapribotas vyras. Todėl, mielieji, suskubkite pamatyti šią neapsakomai juokingą „stand up“ programą „Svajonių jaunikis“ ir nevilties kupinas komiko jaunas akis.
Renginio trukmė: ~1 val. 30 min.

Didysis drifto sezono atidarymas
2024-04-12 15:00 - 2024-04-14 17:00 | Šiaulių arena
Didysis Drifto Sezono Atidarymas 2024 – Šiaulių Arena
Vieta: Šiaulių arena (Šiauliai Jono Jablonskio g. 16,)
Data:
2024 04 12 – Žiūrovams įėjimas nemokamas – Treniruotė, Drift taxi, Automobilių KavaGeris
2024 04 13 – Lietuvos Drifto Čempionato Street lygos 1 etapas ir Tuning TEAM car show
2024 04 14 – Lietuvos Drifto Čempionato Semi-PRO lygos 1 etapas
———- INFORMACIJA ŽIŪROVAMS ———-
Atvykimo nuoroda: https://maps.app.goo.gl/kvJ2HsPQJPP6yfVT9
Didžiausias ir patraukliausias šių metų renginys jau ne už kalnų “Didysis Drifto Sezono Atidarymas”. Driftas tai viena iš populiariausių auto sporto šakų pasaulyje. Driftas ypatingas tuo, kad dažniausiai žiūrovas gali stebėti startą, visą kovą ir finišą iš vienos vietos. Didysis atidarymas žada būti nepamirštamas, tiesiogine to žodžio prasme, kraują kaitins ne tik artimos kovos, bet ir ugnies bei dūmų efektai, kurios paruošė organizatoriai. Drifto, kaip auto sporto esmė – pravažiuoti trasą pagal iš anksto suplanuotą trajektoriją. Trasoje jūs matysite ne vieną automobilį kaip įprasta, o du, kurie važiuos itin mažu atstumu vienas nuo kito, nes antrojo piloto užduotis atkartoti pirmojo bolido trajektoriją ir tai padaryti turi važiuodamas minimaliu atstumu nuo savo varžovo. Dažnai tarp pilotų automobilių atstumo nebelieka, nes važiuojantis iš galo pilotas gali net paliesti priekyje važiuojančio piloto automobilį. Visa tai geriau pamatyti negu perskaityti.
Renginį sudaro trijų dienų veiksmas.
Pirmą dieną žiūrovai galės ne tik pažiūrėti, bet ir pajausti kas yra driftas. Bus galimybė bet kuriam žiūrovui pravažiuoti šalia piloto ir pajausti apkrovas, ir padangų dūmų kvapą sėdint šalia piloto, kitaip sakant bus galimybė išbandyti Drift Taxi paslaugą. Žiūrovų laukia gražiausių bei įdomiausių Lietuvoje sportinių, bei Automobilių KavaGeris.
Antrąją dieną, šeštadienį, žiūrovai galės stebėti kas laimės pirmąjį Lietuvos Drifto Čempionato Street lygos etapą ir Tuning TEAM car show.
Trečiąją dieną, sekmadienį, ko gero Šiauliuose atsidurs kiečiausi Lietuvos vyrukai bei merginos, t.y. Lietuvos Drifto Čempionato Semi-PRO lygos pilotai ir pilotės.
Renginio metu įėjimas į teritorija per Šiaulių arenos pagrindinį įėjimą.
Penktadienis 2024 04 12 d.: žiūrovams įėjimas nemokamas .
Iki 2024 04 13 d. 1 dienos bilieto kaina 12 eurų dvejų dienų bilieto kaina 20 eurų, nuo 2024 04 13 d. ir vietoje 1 dienos bilieto kaina 15 eurų dvejų dienų bilieto kaina 25 eurų
Vaikams iki 12 metų įėjimas nemokamas
Iš anksto bilietai pardavinėjami:
https://www.bilietai.lt/…/didysis-drifto-sezono…/
Renginio 12-14 dienomis – Šiaulių arenos kasoje.
Tvarkaraštis:
Penktadienį treniruotė Automobilių KavaGeris:
Pirma grupė 20-40 automobilių:
13:00 – 14:00 Atvažiavimas, registracija, Tech komisija
14:00 – 14:20 Dalyvių instruktažas
14:30 – 18:30 Treniruote – DRIFTTAXI
16:00 – 19:00 Automobilių paroda rungtys
………………………………………………………………………………………
Šeštadienį LDČ Street 1 etapas
8:00 – 9:00 atvykimas į Drift arena registracija, Tech komisija
9:00 – 9:30 Dalyvių instruktažas 1 (Štabas)
9:40 – 11:20 Treniruote (4 važiavimai)
11:20 – 11:40 Dalyvių instruktažas 2 (Štabas)
11:40 – 14:00 Treniruote (4-6 važiavimai)
14:00 – Tuning TEAM car show įleidžiami dalyviai
14:00 – 16:10 Kvalifikacija (2 važiavimai)
16:10 – 16:30 Dalyvių instruktažas 3 (Štabas)
16:40 – 19:00 Poriniai važiavimai
19:00 LDČ Street 1 etapo ir Tuning TEAM car show Apdovanojimai
………………………………………………………………………………………
Sekmadienis LDČ Semi-PRO 1 etapas
8:30 – 9:20 atvykimas į Drift arena registracija, Tech komisija
9:20 – 9:50 Dalyvių instruktažas 1 (Štabas)
10:00 – 11:40 Treniruote (4 važiavimai)
11:40 – 12:00 Dalyvių instruktažas 2 (Štabas)
12:00 – 14:00 Treniruote (4-8 važiavimai)
14:00 – 15:30 Kvalifikacija (2 važ)
15:40 – 16:00 Dalyvių instruktažas 3 (Štabas)
16:10 – 18:30 Poriniai važiavimai
18:30 Apdovanojimai
Renginio nuoroda: https://www.facebook.com/events/675810717846309
Organizatorius: Drift Arena racing team

Lauros Remeikienės ir Rolando Janušo albumo pristatymo koncertas „Švęsk gyvenimą“
2024-04-12 19:00 | Šiaulių kultūros centro Didžioji koncertų salė (Aušros al. 31)
Nuostabus muzikinis duetas – Laura Remeikienė ir Rolandas Janušas – kviečia į vienintelį pavasariu kvepiantį albumo pristatymo koncertą „Švęsk gyvenimą“!
Balandžio 12 d. 19 val. Šiaulių kultūros centre skambės klausytojų jau pamėgtos dainos bei nauji muzikiniai kūriniai, sukurti specialiai šiam duetui.
Svečiuose: grupė „Vairas“, „Lauros studijos“ choras ir Šiaulių miesto styginių kvartetas.
Muzikos mylėtojų laukia ne tik pavasariu kvepiantis koncertas, bet ir šiltas susitikimas su duetu po jo ir dar dažais kvepiantis albumas „Švęsk gyvenimą“.
Renginio trukmė: ~1 val. 30 min.

Bėgimas kilimo – tūpimo taku „Runway Run‘24
2024-04-13 10:00 - 14:00
Runway Run‘24 – tai unikalus, vienintelis toks Lietuvoje bėgimas kilimo – tūpimo taku, kuriuo kyla ir leidžiasi Lietuvos Karinių oro pajėgų orlaiviai kartu su NATO Baltijos šalių oro policijos misiją vykdančiais sąjungininkų naikintuvais. Šio bėgimo tikslas priminti, kad esame stipriausio karinio aljanso NATO dalimi jau 20 metų skaičiuojant nuo kovo 29 d.
Kartu su Lietuvos kariais, bėgs mūsų sąjungininkai, organizacijos, sporto klubai, mokymo įstaigos, pavieniai entuziastai bei visi norintys nuo jauniausio iki vyriausio.
Bėgimo metu kilimo-tūpimo takas nusispalvina nacionalinės atributikos spalvomis ir veda finišo link. Bėgimo distancija – 3000 metrų. Atstumą įveikti galima bėgant ar einant, svarbiausia – kartu ir viena kryptimi.
Renginio metu galėsite susipažinti su Lietuvos Kariuomenės Karinių oro pajėgų naudojamais kariniais orlaiviais, NATO Oro policijos misiją vykdančiais Ispanijos ir Portugalijos naikintuvais, taip pat pilotais, pamatyti Lietuvos kariuomenės karinę ekspoziciją, naudojamą ginkluotę, ekipuotę, techniką bei galėsite užduoti rūpimus klausimas apie nuolatinę privalomąją pradinę karo tarnybą.
Pirmieji 5000 dalyvių sėkmingai įveikę distanciją bus apdovanoti unikaliu Lietuvos Karinių oro pajėgų bėgimo „Runway Run‘24“ suvenyru bei pavaišinti bandele.
Renginio metu klausysime DJ JOVANI ritmų!
Tikslinė informacija:
Data: 2024 m. balandžio 13 diena;
Vieta: Lietuvos kariuomenės Karinių oro pajėgų Aviacijos bazė (Įėjimas per senąjį automobilių turgų);
Laikas: vartai atsidaro 10:00 val.;
Karinė ekspozicija: nuo 10:00 val.;
Išvykimas į starto vietą: nuo 11:00 iki 11:50 val.;
Startas: 12:00 val.;
Koncertas: 13:00 val.;
Renginio pabaiga: 14:00 val.
Papildoma informacija:
Daiktų saugykla: ne;
Persirengimo vietos: ne;
Apšilimo teritorija Starto vietoje: taip;
Tikrinimas įeinant į karinę teritoriją: taip.
Dviračių rakinimo tvorelės: taip (pasirūpinkite spynomis):
P.S.
Renginys tinka neįgaliesiems.
Keturkojus draugus palikite namie, nes keliamas naikintuvų triukšmas gyvūnams kelia stresą.
*Asmenys, patenkantys į renginį ar išeinantys iš jo gali būti tikrinami.
**Renginys bus fotografuojamas ir filmuojamas.

Sodinukų mugė „Aš sodinu“
2024-04-13 10:00 - 16:00 | Šiaulių arena
Artėjantis pavasaris žadina ne tik gamtą, bet ir mintis apie mylimo sodo apželdinimą
Kaip mano sodas atrodys pirmiesiems žiedams prasiskleidus?
Kokių vaisių norėčiau eiti paskanauti iš savo sodo?
Balandžio ir gegužės mėnesiai yra puikus metas sodinimui, todėl kviečiame į sodinukų muges.
Susitinkame balandžio 13 dieną Šiauliuose, prie „Šiaulių arenos“.
Mugė vyks nuo 10 iki 16 val.
Mugėje galėsite įsigyti:

vaismedžių;
vaiskrūmių;
dekoratyvinių medelių ir krūmų;
daugiamečių ir vienmečių gėlių.

O svarbiausia, jog šiuos augalus užaugino šios srities specialistai, todėl klausykite ausis ištempę jų patarimų.
Iki susitikimo!

Mados ir grožio mugė „Design for life“
2024-04-13 10:00 - 17:00 | Šiaulių arena
DESIGN FOR LIFE – keliaujantis mados renginių ciklas Lietuvos miestuose, suburiantis virš 100 unikalių kūrėjų, stiliaus žinovų ir grožio prekių atstovų.
ŽYDĖKIME KARTU SU PAVASARIU!
Ką naujo šį sezoną sukūrė Lietuvos mados ir grožio prekių ženklai?
Kokios šio pavasario tendencijos?
Kuo pasipuošime?
Visa tai gyvai ir dar daugiau – balandžio 13 dieną Šiaulių arenoje, mados ir grožio mugėje DESIGN FOR LIFE.
Jūsų lauks:

Lietuvos mados ir grožio kūrėjai;
stilingai drabužiai ir jų deriniai tiek laisvalaikiui, tiek į šventę;
aksesuarų gausa tiek moterims, tiek vyrams;
kosmetikos ir grožio priemonių naujienos;
gausus asortimentas vaikams: drabužiai, aksesuarai, žaislai, dovanų idėjos;
jaukių bei stilingų namų interjero detalėmis;
dovanos ir kiti malonūs siurprizai.

PASIŽYMĖKITE DATĄ – balandžio 13 diena, nuo 10 iki 17 val.

Emilio Jokūbo „stand up“ pasirodymas „Judam Lietuvoj 2024“
2024-04-13 20:00 | Šiaulių kultūros centro Kamerinė salė (Aušros al. 31)
„Judam Lietuvoj“ – metų šūkis virsta realybe. Su naujos „stand up“ programos valanda atvažiuoju į Jūsų miestą ir pažadu šias niūrias dienas praskaidrinti ir užpildyti juoku. Tai, chebra, nelaukit, jei mylit mane ir mano komediją, čiupkit bilietus ir greit pasimatysim“, – kviečia Emilis Jokūbas.
N-16
*Bus du apšildantys komikai
Renginio trukmė: ~1 val. 30 min.

Koncertas „Gyvenimas muzikai“
2024-04-14 15:00 - 17:00 | Šiaulių kultūros centro Didžioji koncertų salė (Aušros al. 31)
Balandžio 14 d. 15 val. Šiaulių kultūros centro Didžiojoje koncertų salėje (Aušros al. 31) skambės kompozitoriaus Jaroslavo Cechanovičiaus jubiliejinis koncertas „Gyvenimas muzikai“. Vakaro metu klausytojus kviesime pasimėgauti specialiai šiam renginiui muziko paruošta įvairiaspalve programa bei išgirsti kūrinius, skirtus trimitui, trombonui ir pučiamųjų orkestrui.
Dalyvauja Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga), Sandra Stasiūnaitė (sopranas), Romualdas Juzukonis (baritonas), Algirdas Januševičius (trimitas), Remigijus Gumuliauskas (trombonas), Gediminas Brūzga (sopraninis saksofonas), Ignas Vaišnoras (trimitas). Dirigentas Sigitas Vaičiulionis. Vedėja Raimonda Sližienė.
Renginio trukmė: ~1 val. 30 min.

Koncertas „Kultūros kodas: DŽIAZAS“
2024-04-15 18:00 | Šiaulių kultūros centro Didžioji koncertų salė (Aušros al. 31)
Šiaulių bigbendas kviečia kultūros dieną švęsti būtent taip – DŽIAZUOJANT! Koncerte dalyvaus net trys svečiai iš užsienio: dainininkas Daumants Kalninš (Latvija), trombonininkas Pete Madsen (JAV) ir saksofonininkas Matthew Storie (JAV), kurie žiūrovams žada išskirtinai nuotaikingą programą. Visą vakarą galėsite svinguoti girdėdami žinomus kūrinius, tokius kaip „Fever“ ar „Feeling Good“.
Sako, kad džiazo galite nemėgti, bet Šiaulių bigbendas kartu su svečiais tikrai neleis jums liūdėti.
Diriguos Raitis Ašmanis.
Vedėja Raimonda Sližienė.
Įėjimas tik su kvietimais! Kvietimus bus galima pasiimti Šiaulių kultūros centro kasoje nuo balandžio 5 d. 9 val. (ne daugiau kaip 2 kvietimus asmeniui)!
Renginio trukmė: ~1 val. 30 min.

Komedija „Urvinis žmogus“
2024-04-16 18:00 | Šiaulių kultūros centro Didžioji koncertų salė (Aušros al. 31)
Komedija „Urvinis žmogus” pirmą kartą pastatyta Brodvėjuje 1996 metais tapo ilgiausiai scenoje išbuvusiu monospektakliu per visą Brodvėjaus istoriją. Nuo to laiko, milžiniško populiarumo susilaukęs kūrinys išplito visame pasaulyje ir buvo pristatytas daugiau nei 30-yje šalių. Lietuvoje spektaklis pirmą kartą parodytas 2005 metais. Skirtinguose mūsų šalies miestuose buvo parodyta virš 1000 kartų! Pagrindinį ir vienintelį personažą įkūnijo aktoriai Dainius Kazlauskas, Kostas Smoriginas, Darius Meškauskas, Vaidotas Martinaitis ir Giedrius Savickas.
Visiškai naujame spektaklio pastatyme „Urvinio žmogaus” vaidmenį atliks aktorius Paulius Valaskevičius, žiūrovams puikiai pažįstamas iš vaidmenų „Domino“ teatro spektakliuose „Vyrai pagal skelbimą“, „Kažkas čia ne taip“, televizijos projektuose „Dviračio žinios“, „Moterys meluoja geriau“, „Rimti reikalai“, „Monikai reikia meilės“, „Visi vyrai kiaulės“. Spektaklį režisuoja Dainius Kazlauskas, sukūręs žiūrovų pamiltas ir populiarias komedijas „Vyrai pagal skelbimą“, „Pianistai“, „Boeing Boeing“, „Psichai“ ar „Tobuli melagiai“.
Komedija „Urvinis žmogus” nagrinėja veikiausiai niekada iš mados neišeisiančią temą – vyrų ir moterų santykius bei jų dinamiką. Spektaklyje atsiskleidžia šmaikštūs lyčių skirtumai gyvenimiškose situacijose, kuriose save atpažins tiek vyrai, tiek moterys. Ar kada susimąstėte, kodėl vyrai negali atlikti kelių užduočių vienu metu, o moterys taip širsta dėl ir vėl aptaškyto vonios veidrodžio? Dvidešimtmetį Lietuvos scenoje pasitinkančioje komedijoje „Urvinis žmogus” nagrinėsime neišsemiamą temą – vyrus, moteris ir jų santykius. Bandysime suprasti lyčių skirtumus, panašumus ir juoksimės iš gyvenimiškų situacijų, kuriose atpažinsim save. Sužinosime, kad, nors pasaulis keičiasi, mes vis dar sprendžiame tuos pačius klausimus nuo „urvinio žmogaus” laikų.
„Spektaklio temos – laikui nepavaldžios, bent jau tol, kol egzistuoja vyras ir moteris, jų santykiai ir lyčių skirtumai. Kiekvienas „Urvinio žmogaus” pastatymas remiasi šių dienų aktualijomis, todėl spektaklis nuolat evoliucionuoja. Jei matėte spektaklį prieš penkerius ar dešimt metų, dabar išvysite visiškai kitokias situacijas”, – įsitikinęs režisierius Dainius Kazlauskas.
Spektaklis kuriamas bendradarbiaujant su Theater Mogul.
Renginio trukmė: ~2 val.

LIUČĖ ČIUOŽIA. Oskaro Koršunovo teatras
2024-04-18 18:30 | Valstybinis Šiaulių dramos teatras, Tilžės g. 155, Šiauliai, 76297, Lietuva
Autorė – Laura Sintija Černiauskaitė
Režisierius – Oskaras Koršunovas
Scenografė – Irina Komisarova
Kostiumų dailininkė – Bartė Liagaitė
Šviesų dailininkas – Rimas Petrauskas
Kompozitorius – Dominykas Digimas
Aktoriai/atlikėjai: Taura Kvietinskaitė, Lukas Malinauskas, Gailė Butvilaitė, Džiugas Grinys/Karolis Vilkas, Aidas Jurgaitis, Žygimantė, Elena Jakštaitė, Artiom Rybakov, Kamilė Petruškevičiūtė
Galbūt nuo tada, kai Shakespeare’as savo „Romeo ir Džuljetos” istoriją perkėlė į viduramžių Veroną, o galbūt nuo tada, kai Homeras aprašė karą dėl Elenos senaisiais Trojos laikais, mes įpratę, jog tikrosios meilės istorijos vyksta kažkada praeityje, beveik mitiniame laike. Tokie dabar yra 2000-ieji. Tai tarsi mūsų viduramžiai. Tai buvo laikai, kai tik atsirado supermarketai, mobilieji telefonai ir mes pradėjome rašyti pirmas „taupias” SMS žinutes. Ir čia meilė sugrįžo į trubadūrų laikus. Poezija: „Myliu, noriu, negaliu. Susitinkame prie bokšto”, arba „Aš toks trapus kaip mano sąskaita” ir panašiai.
Niekas dar „nelinkomanino” filmų. Dar stovėjo kino teatras „Lietuva”. Ilgose eilėse prie video nuomos visi aptarinėdavo, kokį filmą žiūrėti. Tai buvo ir melodramų laikas. „Amelija iš Monmartro”, „Mulen Ružas”, net Larsas von Trieras susuko „Prieš bangas”. Tai „Big Brother” laikai. Net Trump’as tada turėjo savo realybės šou ne pasaulyje, o televizijoje. O mes, žinoma, turėjome „Akvariumą”. Suklestėjo geltonasis skaitalas: L.T., „Klubas” ir panašiai. Tai „selebričių” laikai. Ir, žinoma, MTV klipų ir reklamų laikai. Reklamščikai buvo dievai. O reklamos, švelniai tariant, nelabai padorios. Daugiausia reklamavo alkoholį, ką jau kalbėti apie seksistinius ir kitokius dalykėlius. Vienoje tokių reklamų, kurioje buvo reklamuojama Klaipėdos duona, bičas, pasisveikinęs su juodaodžiu, stebėjosi, jog neišsitepė rankos.
Tai buvo laukiniai vartotojiškumo pradžios laikai. Ir, beje, labai erotizuoti. Pasibaigus LNK programai, toliau buvo rodoma soft porno. Psichas visos Lietuvos akivaizdoje pasimylėjo su Raudona. MTV klipai tiesiog tryško erotika. Tai buvo labai nebrandaus pilietiškumo laikai. Dėstytojai linksminosi su studentėmis net nenutuokdami, kokiu galu ta lazda prieš juos atsisuks po gero dešimtmečio. Lietuvoje žmonės pagaliau ėmė turėti pinigų. Pinigų kultas tada buvo tiesiog baisus. Prasidėjo vartotijiška sodoma ir gomora. Beje, tuo metu pasirodė spektaklis „Shopping and Fucking”, kritikuojantis tą vartotojiškumą, bet buvo staigiai „suvartotas” kaip pirmas spektaklis apie gėjus ir narkomanus, kur buvo galima pamatyti, kaip vienas aktorius kitam laižo užpakalį. Viena vertus, tai buvo primityvus, kita vertus – viltingas laikas. Tada visi tikėjo ateitimi. Pastebėjau, jog dabar jaunimas į tai žiūri kaip į gerą vintažą. Pavyzdžiui, gera alternatyvi grupė „Timid Kooky” sukūrė puikų gabalą pagal Britney Spears dainą. O tuo metu „alternatyvščiką” tuo pačiu Britney Spears kūriniu buvo galima nebent kankinti per prievartą, vienutėje.

Sportinių šokių varžybos „SUN CITY CUP-2024“
2024-04-20 08:00 - 2024-04-21 17:00 | Šiaulių arena
Tradicinės tarptautinės sportinių šokių reitingo (WDSF ir LSŠF) varžybos „SUN CITY CUP-2024“ – balandžio 20-21 dienomis Šiaulių arenoje!
Šiais metais „SUN CITY CUP“ varžybos ir Šiaulių sportinių šokių klubas „Šypsena“ žymi ypatingą progą – 30 metų jubiliejų.
Šios tradicinės sportinių šokių varžybos kiekvienais metais į Šiaulius sukviečia pajėgiausias ir gražiausias šokėjų poras ne tik iš Lietuvos, bet ir iš daugelio užsienio valstybių.
Varžybos vykdomos nuo 1994 metų ir yra ypatingai mylimos šokėjų bei žiūrovų. Taip pat jos turi Lietuvos LSŠF ir Pasaulio WDSF reitingo statusą, o tai iliustruoja aukštą organizacinį varžybų lygį bei svarbą jose dalyvauti aukšto meistriškumo šokėjams.
Tarp garbingų varžybų vertintojų matysime atstovus iš Lietuvos, Italijos, Ukrainos, Austrijos, Suomijos, Lenkijos, Slovakijos, Rumunijos, Čekijos, Latvijos, Estijos. Viso apie 40 garbingų ir žymių šokio specialistų.
Į Šiaulių areną susirinkę žiūrovai turės galimybę pasimėgauti nuostabiais šokėjų porų pasirodymais, puikia nuotaika ir išskirtinėmis emocijomis.
Pagrindinės varžybos ir finalai vyks balandžio 20 d. nuo 19.00 val.
Svečiuose – šiaulietė atlikėja Agnė Michalenkovaitė!

Renginio informacija

Durys atidaromos: Renginio pradžia 10 val.
Renginio trukmė: Renginys vyksta visą dieną. Bilietas galioja visą dieną.
Pertrauka: yra, 3
Nuolaidos: netaikomos
Papildoma informacija: vaikai (iki 6 metų imtinai), neužimantys papildomos sėdimos vietos, įleidžiami nemokamai.
Vietos neįgaliems: kreipkitės į renginio organizatorius Šiaulių sportinių šokių klubas „Šypsena“.
Organizatorius: Šiaulių sportinių šokių klubas „Šypsena“, Šiaulių miesto savivaldybė, Lietuvos ir Pasaulio sportinių šokių federacijos. Renginio organizatorius prisiima atsakomybę dėl renginio ir jo kokybės bei bilietų į renginį platinimo. Šiaulių arena teikia renginio organizatoriui tik renginio vietos nuomos paslaugą ir už renginį bei jo vykdymą neatsako.
Fotografavimas/filmavimas: Renginys gali būti filmuojamas ir fotografuojamas. Bilietą įsigijęs asmuo supranta, jog jo atvaizdas gali būti matomas renginio nuotraukose ar vaizdo įrašuose ir sutinka, kad šios nuotraukos ar vaizdo įrašai gali būti patalpinti viešai prieinamuose socialiniuose tinkluose ar media priemonėse.

„Humoro klubo“ programa „Šiek tiek siaubinga“
2024-04-20 19:30 | Šiaulių kultūros centro Kamerinė salė (Aušros al. 31)
Balandžio 20 d. 19.30 val. Šiaulių kultūros centro Kamerinėje salėje vyks „Humoro klubo“ programa „Šiek tiek siaubinga“.

Pasaulyje tiek visko blogo vyksta, kad jau liežuvis neapsiverčia sakyti, kad viskas bus gerai. Nes nebus. Bet galbūt viskas bus geriau. O kol laukiame geresnių laikų, „Humoro klubas“ lipa į sceną su savo naujausia programa „Šiek tiek siaubinga“, nes šiek tiek siaubingais laikais ir gyvename.
Pasirodo:
Paulius Ambrazevičius
Mantas Bartuševičius
Vaidotas Šiožinis
Durys atidaromos 18 val.
N-16
Renginio trukmė: ~1 val. 30 min.

G&G Sindikatas "Nenormalus turas"
2024-04-20 20:00 | Šiaulių arena
Praėjusių metų pabaigoje pradėję savo „Nenormalų turą” G&G Sindikatas šį pavasarį pratęsia žygį.
Šį kartą dar labiau išplėsdami geografiją, kad aplankytų tuos miestus, kuriuose jau seniai bebuvo. Atvyksta ir į Šiaulius.
Kaip jie sako: „Šimtai kilometrų, kur mūsų visų lauks begalė naujų istorijų, pažinčių, nuotykių, siurprizų ir aišku kiečiausio repo ant Marijos žemės.
Tačiau visų svarbiausia, kad vėl galėsime susitikti su geriausias draugais ir ištikimiausiais fanais. Šiek tiek atsinaujinę, atjaunėję, pagražėję bet vis dar tokie patys, nenormalei judantys ir užsukantys bytą.”
Šiuo koncertu Šiaulių arena pradeda renginių ciklą savo mažojoje salėje, kuri įsikūrusi arenos ketvirtajame aukšte.

Motinos dienai skirtas koncertas „Gerumo sparnai“
2024-04-25 18:00 | Šiaulių kultūros centro Didžioji koncertų salė (Aušros al. 31)
Balandžio 25 d. 18 val. Šiaulių kultūros centro Didžiojoje koncertų salėje (Aušros al. 31) vyks tradicinis Motinos dienai skirtas koncertas „Gerumo sparnai“.
Renginyje pasirodys koncerto organizatorius Šiaulių kultūros centro choreografijos studija „Aušrelė“ (meno vadovai Mindaugas Kosaitis, Vita Adomėnaitė-Butnorienė, akompaniatorius Maksas Perepečkinas, kultūrinės veiklos vadybininkė Zita Mundinienė) ir svečiai Šiaulių miesto Jovaro progimnazijos ir Didždvario gimnazijos vaikų ir jaunimo tautinių šokių ansamblis „Šėltinis“ (meno vadovai Violeta ir Romualdas Laugaliai, Greta Šveikauskaitė), Šiaulių Dainų muzikos mokyklos vaikų ir jaunimo folkloro ansamblis „Vieversėlis“ (vadovas Arūnas Stankus).
Renginio trukmė: ~1 val. 30 min.

Koncertinė programa „Per amžius. Dainų šventės šimtmečiui skirta programa“
2024-04-26 18:00 | Šiaulių kultūros centro Didžioji koncertų salė (Aušros al. 31)
2024-aisiais pasitikime jubiliejinę Dainų šventę kartu!
Artėjant skambiausiam šimtmečio įvykiui, ansamblis „Lietuva“ kviečia pradėti švęsti su koncertine programa „Per amžius“. Nes per amžius keičiasi pasaulis, bet ne vertybės. Per amžius žaliuoja giria, o lapais skleidžiasi gyvybė – iš žmogaus į žmogų, iš atminties – į ateitį. Tradicija, kuri toliau mus vienija bei augina per amžius, o nenutrūkstama daina stiprina mus kaip bendruomenę. Dar iki būsimo renginio kviečiama prisiminti istoriją, prasidėjusią 1924-aisiais su pirma Dainų švente ir skaičiuojančią 100 metų.
Teatralizuotas koncertas „Per amžius“ – tarsi pažintinė įžanga į būsimą jubiliejinę šventę „Kad giria žaliuotų“. Vienas pagrindinių šventės dalyvių – ansamblis „Lietuva“ savo laiku sukūrė didžiąją dalį repertuaro. Čia dirbę vadovai, kompozitoriai, choreografai ir baletmeisteriai statė pagrindinius šokius ir sudarinėjo muzikines programas, kurias įvairūs kolektyvai atlieka iki šiol. Dainų šventės šimtmetis įkvėpė naujam muzikiniam projektui, kuris atsinaujinusio ansamblio žvilgsniu atskleis ilgametį tautinio repertuaro lobyną – J. Švedo, J. Lingio, V. Buterlevičiaus, L. Povilaičio ir kitų garsių „Lietuvos“ kūrėjų darbus.
Daugeliui Dainų šventė – nostalgiški prisiminimai, bet kartu tai ritualas, į kurį norisi įsitraukti kartu su tūkstančiais kitų pasaulio lietuvių. Ši programa žvelgia į šimto metų senumo Dainų švenčių tradiciją, ištakas ir ne tik stebi, kaip tarpukariu gimė tautos susitelkimas dainuoti, keitėsi mūsų dainuojančios bendruomenės tapatumas, kaip bendruomenė daina atliepė sudėtingą Lietuvos istorijos laikotarpį ar kaip davė pradžią Dainuojančiai revoliucijai, bet kartu dar sykį steigia pačią bendruomenę lietuviškomis dainomis ir šokiais. Šiose dainose, jų skambesyje ir mūsų visų (žiūrovų ir atlikėjų) dainavime užkoduota mūsų tautos istorija, kurią verta dar ir dar sykį dainuoti, mat atliekant šį ritualą, mūsų tapatybė stiprėja.
Ansambliui „Lietuva“ keliaujant per įvairius Lietuvos miestus, nuskambės pirmos Dainų šventės kūriniai kaip „Kur bėga šešupė“, „Beauštanti aušrelė“, bus šokami jau Ansamblių vakaro klasika tapę šokiai „Kupolinis“, „Vestuviniai šokiai“ ir kiti įspūdingi pasirodymai. Žiūrovai kviečiami prisijungti atliekant gerai žinomas patriotines dainas „Kur giria žaliuoja” ar „Palaimink Dieve mus”. Pakiliausius šokio ir muzikos pasirodymus atliks valstybinio ansamblio „Lietuva“ choras, šokių trupė ir nacionalinių lietuvių instrumentų orkestras.
Įvairiapusiškas ansamblis „Lietuva“ šiuolaikiškai prikelia scenoje pasididžiavimo vertą šalies istoriją. Tai vienintelis toks jungtinis, profesionalus choro, šokio ir orkestro ansamblis Baltijos šalyse. Veržlus, nuolat kintantis, bet visada sugrįžtantis prie šaknų ir mūsų identiteto – tai, su kuo augo mūsų seneliai, tėvai, augome mes ir augs mūsų vaikai.
Valstybinis ansamblis „Lietuva“ tęsia pradėtą ilgalaikę kampaniją „Auginkime vienybės raumenį“, kuri primena, kad pagrindinis žmogaus raumuo yra širdis, o vienybė padeda tas širdis apjungti – vienytis per gyvą ir bendrą mūsų visų istoriją.
Atlikėjai: valstybinis dainų ir šokių ansamblis „Lietuva“
Režisierė: Giedrė Kriaučionytė-Vosylienė
Meno vadovas: Giedrius Svilainis
Vyr. dirigentas: Egidijus Kaveckas
Vyr. baletmeisterė: Aušra Krasauskaitė
Choreografė-repetitorė: Loreta Putvinskaitė-Vičienė
Vyr. chormeisteris: Algimantas Kriūnas
Ansamblio „Lietuva“ vadovė: Edita Katauskienė
Renginio trukmė: ~1 val. 15 min.

Trijų grupių koncertas SECRET SERVICE / GAZEBO / JOY /
2024-04-26 19:30 | Šiaulių arena
Trijų legendinių grupių – vienas bendras koncertas Šiaulių arenoje
*Svarbi informacija : organizatorius reguodamas į susiklosčiusią sitauciją dėl Pupo pasirodymo Šiaulių arenoje, priemė sprendimą – atšauktį jo pasirodymą. Daroma rokiruotė ir atlikėją Pupo, keičiama į švedų grupę „ Secret Service“. Koncerto trijų grupių statusas išlaikomas ir koncerto trukmė nesumažės. Organizatorius , kaip ir Šiaulių arena, laikosi bendros tos pačios pozicijos – neįsileisti prorusiškų ir prokremliškų veikėjų. Organizatorius atsiprašo už susidariusią sitauciją.
Viena arena ir trys muzikinės legendos! 2024 metų balandžio 26 dieną Šiaulių arenoje koncertuos austrai – grupė „Joy“ , italas – „Gazebo“ bei švedai „Secret Service“.

Viktoro Balykov „stand up“ pasirodymas „Širdy dar jaunas“
2024-04-26 20:00 | Šiaulių kultūros centro Kamerinė salė (Aušros al. 31)
Nespręskite apie knygą iš viršelio, kad ir kaip atrodytų iš išorės, Viktoras viduje dar tikrai jaunas, o jo programa – naujausia. Jeigu ateisite pasijuokti, jūs irgi skaitysitės prie jaunimo. Iki pasimatymo!
Bus vienas arba du apšildantys komikai.
N-16.
Renginio trukmė: ~1 val. 30 min.

„TRYS – VIENAME!“ | Vinilinių albumų ir knygos pristatymas
2024-05-02 18:00
2024 m. gegužės 2 d., ketvirtadienį, 18 val. Šiaulių istorijos muziejuje (Aušros al. 47) vyks renginys „Trys – viename!“.
Renginyje: Gintauto Gasevičiaus GINC knygos „Išminties pedalas“, naujos Laimonto Lainiaus Diniaus vinilinio albumo trilogijos „Praamžiaus sūnūs“ ir Giedriaus Balčiūno MR. JUMBO vinilinės plokštelės „Nekropolis“ pristatymai.

Įėjimas nemokamas.

INFORMACIJA APIE RENGINĮ

Data:
2024-05-02

Laikas:
18 val.

Vieta:
Šiaulių istorijos muziejus

Adresas:
Aušros al. 47, Šiauliai

Premjera "Pilėnai*"
2024-05-02 18:30 | Šiaulių dramos teatro Mažoji salė
Pilėnai – legendomis apipinta pagonių pilis Žemaitijoje, XIV a. patyrusi šturmą. Po dviejų parų įnirtingos kovos pilėnai suvokė, kad puolimą vykdžiusių kryžiuočių įsiveržimas sėkmingas, tad nenorėdami pasiduoti imasi beviltiško sumanymo – nukreipti ginklus prieš save ir savo artimuosius. Tai yra vienas žinomiausių kolektyvinės savižudybės aktų, mūsų tautai tapusiu svarbiu pasipriešinimo simboliu, kurio reikšmė ypač sustiprėjo sovietinės okupacijos kontekste.
Menininkams Matui Dirginčiui ir Naubertui Jasinskui persvarstant pilėnų istoriją, analizės ašimi tampa herojiškos tradicijos ir patriarchato konstruktai. Istoriškai, susiduriant su karo grėsme ir atsirandant išnykimo pavojui, stiprėja konservatyvaus tradicinio vyriškumo idėjos. Šiuolaikinių vyrų savivokai tolstant nuo patriarchato suformuotų standartų, ekonominė ir politinė grėsmė paaštrina tapatybės konfliktą.
Suvokiant Pilėnų istorijos pasikartojimo galimybę ir egzistuojančią grėsmę mūsų tautai, performanse kūrėjai dekonstruoja rigidišką vyriškumo sampratą, bei kelia klausimą, kaip kurti naujus tarpusavio veikimo modelius, pabrėžiančius atvirumą, jautrumą ir empatiją?
*ne opera, o vienos dalies performansas.
Kūrybinė komanda:
Idėjos autoriai ir atlikėjai – Matas Dirginčius ir Naubertas Jasinskas
Kompozitorė – Agnė Matulevičiūtė
Šviesų dailininkas ir scenografas – Dainius Urbonis
Kostiumų dailininkė – Martina Kryževičiūtė
Prodiuserė – Rusnė Kregždaitė
Komunikacija – Rasa Kregždaitė
Vadybininkė – Greta Senkutė
Vizualo fotografas – Kęstutis Žilionis
Vizualo video menininkas – Ričard Žigis
Technikos vadovas – Vladislav Bajaznyj
Garso operatorius – Julius Janukaitis

Informacija žiūrovams:
Performanse naudojami dūmai ir aitrūs kvapai.
Žiūrovų amžiaus cenzas: N-16.
Į renginį negalima įsinešti degių arba galinčių sukelti ugnį daiktų.

Seminaras „Pilietinis pasipriešinimas taip pat ginklas“
2024-05-04 10:00 - 18:00
Lietuvos karių asociacija Keliautojų klubas 2024 m. gegužės 4 d. (šeštadienį) nuo 10 iki 18 val. organizuoja praktinį seminarą „Pilietinis pasipriešinimas taip pat ginklas“. Seminaras vyks Šiaulių valstybinės kolegijos centriniuose rūmuose, aktų salėje, adresu Aušros al. 40, Šiauliai. Seminaras skirtas plačiai visuomenei ir vyksta didžiuosiuose Lietuvos miestuose.

Seminaro tikslas supažindinti dalyvius su pilietinio pasipriešinimo samprata ir ,,ginklais“ siekiant atskleisti neišnaudojamo kovos būdo galimybes totalinio pasipriešinimo kontekste. Po šių užsiėmimų galėsite padidinti savo šeimos saugumą ir realiai prisidėti prie valstybės saugumo stiprinimo tiek individualiai, tiek ir padėdamas komendantūroms ar ginkluotam pasipriešinimui.
Dienotvarkė:I pranešimas. ats. plk. Gintaras Bagdonas. Grėsmės Lietuvos saugumui.II pranešimas. ats. mjr. Albertas Daugirdas. Pilietinis (neginkluotas) pasipriešinimas – taip pat ginklas.
Kursų mokestis – 10,0 €. Taip pat kursų metu organizuojama parama Ukrainai – visos pervestos lėšos virš 10 Eur bus skirtos paramai karo niokojamai šaliai, papildomai prisidėti galima tiek galite ir norite.
Nuoroda į registraciją ir detalesnė informacija: https://lkakeliautojai.lt/pilietinis-pasipriesinimas-taip-pat-ginklas%20
Facebook nuoroda į renginį: https://www.facebook.com/events/380204634856438?active_tab=about
Pasinaudokite progą įgyti praktinių žinių ir gauti atsakymus į rūpimus klausimus!

Lietuvos karių asociacijos Keliautojų klubas informacija

Lietuvos moksleivių folklorinių šokių varžytuvių „Patrepsynė“ finalas
2024-05-04 11:00 | Šiaulių kultūros centro Pramogų salė „Maksas“ (Aušros al. 31)
2024 m. gegužės 4 d. 11 val. Šiaulių kultūros centro pramogų salėje „Maksas“ (Aušros al. 31) vyks Lietuvos moksleivių folklorinių šokių varžytuvių „Patrepsynė“ finalinis renginys.
Renginyje gros Telšių kultūros centro vaikų ir jaunimo folkloro ansamblio „Čiučiuruks“ instrumentinė grupė (vadovė Rita Videikaitė-Macijauskienė), Klaipėdos miesto savivaldybės Etnokultūros centro vaikų ir jaunimo folkloro ansamblio „Alkiukai“ instrumentinė grupė (meno vadovė Ingrida Žmijauskienė), Šiaulių Dainų muzikos mokyklos vaikų ir jaunimo folkloro ansamblio „Vieversėlis“ instrumentinė grupė (vadovas Arūnas Stankus).

Kastyčio Kerbedžio koncertas - Mamai
2024-05-04 18:00 | Šiaulių arena
Kastytis Kerbedis kviečia į ypatingą muzikinę šventę, skirtą Mamos dienai – gegužės 4-ąją Šiaulių arenoje jis surengs koncertą pačioms mūsų brangiausioms – mamoms.
“Daug gražių dalykų mes galime turėti savo gyvenime, bet mamą tik vieną visame plačiame pasaulyje. Visos mamos nusipelno atskiros padėkos. Todėl dovanosiu didžiausią savo turtą – savo dainas“, – sako K.Kerbedis.

Charizmatiškasis atlikėjas ne kartą yra pabrėžęs, kad kiekvienas į jo koncertą atvykęs žmogus jam yra didžiausia motyvacija žengti į sceną, o tokia proga ypatingai verčia pasitempti. Todėl atlikėjas įsitikinęs, kad Šiaulių arenoje vyksiantis šventinis koncertas visiems paliks tik pačius šilčiausius prisiminimus.

Koncertas „Dėkoju tau, Mama“.
2024-05-05 15:00 | Chaimo Frenkelio viloje
2024 m. gegužės 5 d., sekmadienį, 15 val. Chaimo Frenkelio viloje-muziejuje (Vilniaus g. 74, Šiauliai) vyks koncertas „Dėkoju tau, Mama“.
Atlikėjai:
Greta Karnatkaitė (saksofonas), Adrijana Balsytė (sopranas), Juozas Janužas (tenoras), Sigitas Vaičiulionis (fortepijonas), Raimonda Sližienė (koncerto vedėja).
Bilieto kaina – 5 Eur, su nuolaida – 2,50 Eur.
Chaimo Frenkelio vilos kasos tel. nr. (8 41) 52 43 89

Ingos Jankauskaitės koncertas
2024-05-05 17:00 | Šiaulių arena
Gegužės 5-ta diena, Inga Jankauskaitė, Šiaulių arenos Masžoji salė.
Kiekvieną kartą stebinanti, ryški, kokybiško humoro ir tikrų emocijų nestokojanti atlikėja žada abejingų nepaliksiantį vakarą, kuris įsimins ilgam.
Įsimintina dainų programa, kurioje klausytojai turės progą išgirsti ne tik radijo stočių topuose įsitaisiusius kūrinius, bet ir naujausio albumo ,,Grožis ir nuodai” dainas.
